ગેસ લીકેજને પગલે કંપનીનું બચાવ–સાઇરન વાગતા કંપની અને રહિયાદ ગામમાં દોડધામ મચી ગઇ હતી. રાત્રી દરમિયાન રહિયાદ ગામ તરફ હવા હોવાથી ઝેરી ગેસ થી બચવા ગામ લોકોએ જીવ બચાવવા દોડધામ મચાવી હતી. જીવ બચાવવા લોકો સુવા અને જોલવા તરફ દોટ મૂકતા અફરા તફરીનો માહોલ સર્જાયો હતો. ઘટના સ્થળે પોલીસ કાફલો અને ફાયર ફાઈટર દોડી આવ્યા હતા. દરમિયાન એક તબકકે ગભરાયેલા અને ઉશ્કેરાયેલા ગ્રામજનો અને પોલીસ વચ્ચે ઘર્ષણનો માહોલ ઉભો થયો હતો.